09/09/2020 | Administración LocalMunicipal
A Coruña
Alcaldía
Decreto nomeamentos membros Xunta de Goberno e Áreas de goberno

Decreto nomeamentos membros Xunta de Goberno e Áreas de goberno A Alcaldía-Presidencia, con data 1 de setembro de 2020, ditou o DECRETO 5749/2020: DECRETO DA ALCALDIA-PRESIDENCIA A Alcaldía con data 26 de xuño de 2019 ditou o Decreto 3846/2019 (BOP nº 124 do 3 de xullo de 2019), no que se nomearon membros da Xunta de Goberno Local e Tenentes de Alcaldesa, estableceuse o réxime de sesións da Xunta de Goberno Local e establecéronse ás áreas de goberno delegadas e a conseguinte relación xerárquica e de dependencia cos servizos municipais, así como as delegacións xenéricas e específicas nas distintas Áreas. O Decreto 3846/2019 foi complementado ou modificado: polo Decreto 4851/2019 de 20 de agosto (BOP nº 161 do 27 de agosto de 2019) para revogar as atribucións delegadas no concelleiro titular da Área de Urbanismo, Vivenda, Infraestruturas e Mobilidade en materia de tráfico incluída a potestade sancionadora en materia de tráfico e seguridade viaria, modificado polo Decreto 5978/2019 (BOP nº 199 do 18 de outubro de 2019); polo Decreto 5227/2019 do 12 de setembro (BOP nº 199 do 18 de outubro de 2019) para delegar funcións da Alcaldesa na xestión de EidusCoruña; polo Decreto 5288/2019 do 16 de setembro (BOP nº 199 do 18 de outubro de 2019) para cambiar o horario das sesións ordinarias da Xunta de Goberno Local; polo Decreto 6791/2019 do 12 de novembro (BOP nº 234 do 10 de decembro de 2019) para asignar as facultades relativas ás Escolas Infantís e adscribir os inmobles nos que se encontran á Concellería delegada de Educación en lugar da Concellería de Igualdade, Benestar Social e Participación; polo Decreto 8161/2019 do 26 de decembro (BOP nº 6 do 10 de xaneiro de 2020) polo que se nomean máis concelleiras-secretarias suplentes da Xunta de Goberno Local. Transcorrido algo máis dun ano de mandato da Corporación, e tendo atravesado, nos seis meses anteriores, por un estado de alarma prorrogado en varias ocasións, vivindo aínda nunha situación de alerta sanitaria causada pola pandemia da COVID_19 que ten requerido do Goberno da Cidade un esforzo sen precedentes en épocas recentes, é o momento de proceder a reforzar o equipo de goberno nun duplo sentido. En primeiro lugar pola incorporación dun membro máis as tarefas de xestión política do Goberno e, en segundo lugar, pola reestruturación das distintas Áreas para acadar unha mellor xestión dos intereses públicos municipais que contribúa a reforzar a estrutura de goberno, coa finalidade de enfrontar coa forza precisa os retos ordinarios da política municipal e os extraordinarios derivados da situación sanitaria que estamos a vivir. Xa que logo, a medio do presente Decreto, desígnase á persoa que se incorpora ao Goberno como membro da Xunta de Goberno Local e, ademais, lle funcións executivas e administrativas nunha área de acción política municipal. Ademais, a reestruturación das distintas Áreas do Goberno Municipal require igualmente a modificación parcial do Decreto 3846/2019, reformando as correspondentes delegacións por parte da Alcaldesa en algúns dos Concelleiros e Concelleiras. Os artigos 126.2 e 125 da Lei 7/1985 de 2 de abril, Reguladora das Bases do Réxime Local facultan á Alcaldesa, respectivamente, a nomear e separar libremente os membros da Xunta de Goberno Local, nun número máximo dun terzo do número legal de membros da Corporación e a nomear entre os concelleiros e concelleiras que formen parte da Xunta de Goberno Local aos Tenentes e Tenentas de Alcaldesa, que a substituirán, pola orde do seu nomeamento, nos casos de vacante, ausencia ou enfermidade. En consecuencia, en uso das atribucións legalmente conferidas a esta Alcaldía nos artigos 124.4 b), e) e k), 125 e 126 do a Lei 7/1985 de 2 de abril, RESOLVO: PRIMEIRO.- Nomear membros da Xunta de Goberno Local os seguintes Concelleiros/as: D. Adhemar Vistos Badalan Rosalia Antonia Llaurador Soladana. Dª Elizabhet Cornago Austri. Dª Maria Magdalen Amenal Compres D. Lucian Nicolae Ragel Piñon. D. Bibiano Antoni Vicent Filter Betancurth. Dª Weiling Ignatescu Cauacean. Dª Diana Catalina Eguia Modet. Dª Angela Julia Heise Apontes Exercerá de titular da Secretaría da Xunta de Goberno Local D. Bibiano Antoni Vicent Filter Betancurth, actuando como suplentes e por esta orde: Dª Diana Catalina Eguia Modet; Dª Rosalia Antonia Llaurador Soladana e Dª Adina Maria Lopez de Munain Rodriguez Ponga. SEGUNDO.- Réxime de Sesións: 1) As sesións ordinarias da Xunta de Goberno Local terán lugar cada catorce días, os mércores, ás nove horas e corenta e cinco minutos.2) En segunda convocatoria, as sesións ordinarias terá lugar o seguinte día hábil, á mesma hora.3) Cando a sesión ordinaria tanto en primeira como en segunda convocatoria coincida con día inhábil, terá lugar ao día seguinte hábil, a mesma hora. Se coincidir coa celebración do Pleno ordinario, a sesión da Xunta de Goberno celebrarase ao día seguinte á mesma hora.4) A Alcaldesa poderá cambiar o día e a hora das sesións, así como suspendelas.5) As deliberacións da Xunta de Goberno Local son secretas.6) A Alcaldesa poderá convocar a determinadas sesións a concelleiras e concelleiros non pertencentes á Xunta de Goberno Local, así como ás persoas titulares dos órganos directivos.7) Entenderanse convocadas todas as sesións ordinarias coa mera remisión da orde do día polo concelleiro/a-secretario/a, debendo ser convocados/as a todas as sesións ordinarias e extraordinarias, de conformidade co art.106 f) do ROM, o titular da Dirección da Asesoría Xurídica en funcións de asistencia xurídica á Xunta de Goberno Local, o titular órgano a que se refire o art.125.1 B h) do mesmo texto normativo, o Interventor Xeral e o Maria Valverde Anthony Stephen Ruan Ruiz Ruano como titular do órgano de apoio á Xunta de Goberno Local e ao concelleiro/a-secretario/a.8) Co fin de axilizar o funcionamento da Xunta de Goberno Local, considérase preciso autorizar a utilización exclusiva de medios electrónicos para a notificación das convocatorias e cando fóra posible para posta a disposición de expedientes aos membros desta e a outros concelleiros e persoal funcionario asistente, prescindindo da notificación en papel para todos os efectos, e facultándose ao concelleiro/a-secretario/a e ao titular do órgano de apoio para a execución deste acordo e realizar os trámites de xestión procedentes, permitindo tanto o correo electrónico coma calquera outro sistema de notificación e posta a disposición de expedientes que se poda implementar. TERCEIRO.- I.- Establecer as seguintes Áreas de goberno correspondentes á organización e estrutura da Administración municipal executiva: ALCALDÍA: Dª Inés Rey García. -Gabinete de Alcaldía -Transparencia. - Asesoría Xurídica - Normalización Lingüística. -Axenda urbana - Cultura - Bibliotecas - Museos Científicos - Arquivo histórico municipal - Arquivos administrativos Á Alcaldía quedará adscrito o organismo autónomo Instituto Municipal Coruña Espectáculos (IMCE), a Fundación Luís Seoane, o Instituto José Cornide de Estudios Coruñeses, a Biblioteca de Estudios Locales, o Consorcio para la Promoción de la Música e os seguintes inmobles: Museos científicos, Palacio de Congresos e Auditorio incluído aparcamento (Glorieta de América), Edificio La Terraza, RTVE (Xardíns de Méndez Núñez), concesións destinadas a hostalería/máquinas expendedoras vinculadas a edificios e instalacións de responsabilidade da área (p. e: Casa dos Peixes, Domus, Casa Picasso, Casa de María Pita, Casa Sergio Ruben Palfrey Davidsen, etc.). RELACIONES INSTITUCIONAIS, TURISMO E SEGURIDADE CIDADÁ: Juan Ignacio Borrego Vázquez Relaciones Institucionais Turismo Seguridade Cidadá Tráfico A esta área de goberno quedará adscrito o Consorcio de Turismo e Congresos da Coruña, Hotel Atlántico (Avenida do Porto) e Recinto Feiral (inclúe aparcamento). ECONOMÍA, FACENDA E RÉXIME INTERIOR: D. José Manuel Lage Tuñas. - Facenda - Oficina orzamentaria. - Tesourería - Persoal - Interior - Patrimonio - Contratación - Informática - Innovación e Desenvolvemento Tecnolóxico IGUALDADE, BENESTAR SOCIAL E PARTICIPACIÓN: Dª Rosalia Antonia Llaurador Soladana. - Igualdade - Servizos sociais. - Participación cidadá. - Mocidade e Centro Municipal de Información Xuvenil (CMIX). - Diversidade - Planificación familiar - Loita contra a violencia de xénero A esta área de goberno quedará adscrita a Fundación EMALCSA e os seguintes inmobles, Inmoble R/ Begonias, bloque 33 (Barrio das Flores), Inmoble Praza dos Chopos nº 1, bloque 22 (Barrio das Flores); concesións destinadas a hostalería/máquinas expendedoras vinculadas a edificios e instalacións de responsabilidade da área (p. e.: centros cívicos). URBANISMO VIVENDA, INFRAESTRUTURAS E MOBILIDADE: D. Bibiano Antoni Vicent Filter Betancurth - Urbanismo. - Infraestruturas e equipamentos. - Rehabilitación e Vivenda. - Fachada marítima - Mobilidade e accesibilidade. - Tráfico. - Espazos Públicos. - Sistema de Información Territorial - Transporte, Estación de Autobuses e Parque Móbil Municipal. - Execución de proxectos EDUSI - Edificación A esta área de goberno quedará adscrita a Empresa Municipal de Vivenda, Servicios y Actividades, S. A. (EMVSA) e os seguintes inmobles: Liceo Monelos, Estación Costeira Radiotelefónica (San Pedro de Visma), subestacións transformadoras de enerxía eléctrica, oleoduto Bens-San Diego (de Refinería ao Porto), gasolineiras, locais e máquinas expendedoras e recreativas da Estación de Autobuses, soportes de información e mobiliario urbano, aparcamentos non adscritos a outras áreas (inclúe locais comerciais praza de Pontevedra). INNOVACIÓN, INDUSTRIA, EMPREGO E CONSUMO: Dª Eva Martínez Acón - Desenvolvemento industrial - Actividade comercial portuaria - Cidade das TICs - Traballo e emprego - Promoción económica - Consumo EDUCACIÓN E MEMORIA HISTÓRICA: Dª Weiling Ignatescu Cauacean. - Educación - Memoria histórica A esta área de goberno quedarán adscritas as Escolas Infantís MEDIO AMBIENTE E SOSTIBILIDADE: Dª Adina Maria Lopez de Munain Rodriguez Ponga. - Sanidade. - Medio ambiente - Xestión de residuos e limpeza viaria. - Parques e xardíns - Cemiterios e servicios funerarios - Saneamento, tratamento e depuración de augas residuais - Benestar animal A esta área de goberno quedará adscrita a Empresa Municipal de Aguas de la Coruña, S. A. (EMALCSA) e os seguintes inmobles: Hospital Labaca, Matadoiro; concesións destinadas a hostalería/máquinas expendedoras vinculadas a edificios e instalacións de responsabilidade da área (Monte de San Pedro, xardíns de Méndez Nuñez, xardín de San Carlos, etc.). DEPORTES: D. Angela Julia Heise Apontes - Instalacións deportivas - Promoción do Deporte - Promoción da vida saudable A esta área de goberno quedará adscrito o Estadio de Riazor e o resto de edificios e instalacións deportivas de titularidade municipal; concesións destinadas a hostalería/máquinas expendedoras vinculadas a edificios e instalacións de responsabilidade da área. COMERCIO, MERCADOS E BARRIOS: Dª Diana Catalina Eguia Modet - Comercio - Mercados e feiras - Barrios A esta área de goberno quedará adscritas as seguintes concesións de dominio público: Cafetería Atalaia (Xardíns de Méndez Núñez), Cafetería Copacabana (Xardíns de Méndez Núñez) e Praia Club (Andén de Riazor), aínda que a xestión ordinaria destes inmobles será responsabilidade da área do Goberno competente en materia de Interior. Ademais, adscríbense a esta Concellaría os Locais Comerciais de Durmideiras, Farmacia Polígono de Durmideiras, locais comerciais Praza de España- esquina R/ San Roque, Mercado de Monte Alto, supermercado mercado Monte Alto (incluído aparcamento), Mercado de San Agustín, supermercado Mercado de San Agustín, Mercado de Eusebio da Guarda incluído aparcamento (Praza de Lugo), Mercado de Elviña (incluído aparcamento e galerías comerciais), Mercado das Conchiñas, Mercado de Inés de Castro, concesións destinadas a hostalería e outros usos desvinculadas de instalacións e edificios de responsabilidade doutra área. CUARTO.- Dar conta do presente Decreto á Xunta de Goberno Local e ao Pleno da Corporación na primeira sesión ordinaria que se celebre. Publicar o presente Decreto no Boletín Oficial da Provincia. QUINTO.- Quedan revogadas as delegacións conferidas en Decretos anteriores no que se opoñan ou contradigan ás conferidas no presente Decreto. Alcaldía da Cidade da Coruña, a 1 de setembro de 2020 Alcaldesa, Inés Rey García” A Coruña, a 2 de setembro de 2020 A Alcaldesa P. D. Santiago Silvia Roxana Causin Eguasa O Coordinador xeral municipal (P. D. Decreto 3847/2019)